Mercedes i Finnfjord

Mercedes i Finnfjord….nei…

Det bodde to antinazistiske tyskere hos Bernhard Andersen under krigen.

De hadde lager på laen hos Bernhard, blant annet to splitter nye mercedeser som sto på kjørebanene på laen.

Den ene tyskeren sa til Rolf Andersen at dersom han hadde noen plasser å gjemme dem på så skulle han få en bil, for ingen visste om at det stod 2 biler der.

Men Rolf hadde ingen plasser å gjøre av dem, så der ble de stående til krigens slutt, og tyskerne hentet dem selv. Så det ble ingen mercedeser i Finnfjorden…

Det hører med til historien at alle biler og sykler som tyskerne hadde rundt omkring i distriktet, i tillegg til alle hestene, gikk ned i Vestfjorden under torpedering. Tyskerne skulle prøve å komme seg unna Russerne som kom nedover fra Finnmark og Finland.